****

**Zapisnik upravnog odbora**

Dana 10.12.2014. u 18,00 sati u prostorijama HGSS-a održan je sastanak upravnog odbora u slijedećem sastavu:

1. Miroslav Mihalj-predsjednik
2. Luka Mandić-član
3. Dragica Lupić-član
4. Ana Ćorić-član
5. Brano Arapović

Na upravnom odboru su bili prisutni Mirela Jurić, Josip Drmać, Ana Božić i Maja Andačić.

Na sastanku je predložen slijedeći dnevni red:

1. Provedba i raspodjela dužnosti za vodički ispit na Blidinju 20. i 21.12.2014.
2. Odustajanje od projekta VHT
3. Mala škola planinarstva za djecu viših razreda osnovne škole.
4. Projekat financiran od strane Ministarstva za Turizam i zaštitu okoliša i utrošak sredstava.
5. Projekat sa izviđačima iz Belgije i utrošak sredstava iz projekta.
6. Plan osnivanja stanice vodiča Mostar.

Nakon rasprave prema navedenim temama odlučeno je slijedeće:

1. Ispit za vodiče održati će se 20. I 21. 12. 2014. Svi kandidati iz našeg društva su dužni da pored polaganja pomažu u pripremi kako bi ispit protekao bez problema. Od novca dobivenog od naplate kotizacije za ispit pokrit ce se troškovi tiskanja materijala i ugošćavanja instruktora iz Hrvatske. Troškovi izrade znački će ići na teret pl saveza HB.
2. Zbog odustajanja od projekta VHT na UO je pozvana Mirela Jurić – voditelj projekta. Mirela je kao glavni i jedini razlog odustajanja navela opasnost od mina na dijelovima staze VHT na području planine Prenj za koje nema stručno mišljenje BH MAC-a, te da smatra da više nema mogućnosti aktiviranja projekta od strane donatora. Nakon rasprave je zaključeno da je odluka donešena jednostrano i bez konsultacije sa UO budući da se radi o važnom višegodišnjem projektu u koji je uloženo dosta truda. Jednoglasno je odlučeno da se pokuša razgovarati sa donatorom o nastavku projekta uz prethodnu obvezu procjene navedenih područja od strane stručne organizacije - BH MAC-a.
3. Jednoglasno je podržana ideja o pokretanju male planinarske škole za osnovnoškolce viših razreda na Blidinju gdje bi se djeci prezentirale osnove planinarstva kroz jedan zanimljiv i djeci usklađen program. Škola bi se organizirala u 2 do 3 navrata u godini tijekom zimskih, uskršnjih i ljetnih odmora. Za voditelje su se prijavili Maja Andačić, Josip Kvesić i Ermin Koso. Voditelji imaju pravo na dnevnice i dužni su sve aktivnosti pripreme i provedbe samostalno obaviti.
4. Ministarstvo turizma i zaštite okoliša FBiH je odobrilo sredstva od 3000 KM za predloženi projekat od strane HPD Prenj. Ana Božić je izvjestila UO o projektu koji je ranije napisala i poslala u navedeno ministarstvo. Jednoglasno je odlučeno da se odobrena sredstva iskoriste za uvođenje vodovodnih instalacija u planinarski dom na Bogodolu i rješavanja odvoda iz istog.
5. Josip Drmać je UO podnio izvješće sa sastanka sa Emirom Topuzom i planovima projekta financiranog od strane UN-a. Nakon navedenog sastanka odlučeno je da se aplicira na pomenuti projekat gdje bi većina sredstava išla na projekat obnove rekracijskog bazena na Buni, a dio bi bio utrošen na projekat ugošćavanja izviđača iz Belgije uz markacije na čabulji i Blidinju, te uvođenje LED rasvjete u pl. Kuću Munika. O daljem tijeku J. Drmać će izvještavati UO.
6. Zbog nedostatka vremena rasprava o osnivanju stanice vodiča se odgađa za naredni UO uz prijedloge od strane Dragice Lupić.

 Zapisnik sačinio:

 Predsjednik

 Miroslav Mihalj